Z A P I S N I K
45. sjednice Vijeća Gradske četvrti Podsljeme,
Započete 2. prosinca 2024. te nastavljene 17. prosinca 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati

NAZOČNI ČLANOVI VIJEĆA:
Krešimir Kompesak, Pero Semren, Ivan Laco, Snježana Punjek, Damir Pavlek, Drago Boras, Tihomir Milovac, Luka Maloča, Anita Matković i Reana Senjković Svrčić

NE NAZOČNI ČLANOVI VIJEĆA: Ana Večerin Novaković - ispričala se
 
OSTALI NAZOČNI: Snježana Ordanić i Goran Rogić - GU za mjesnu samoupravu, promet, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Konstatira da je prisutna većina članova Vijeća, što znači da Vijeće može pravovaljano odlučivati, te otvara 45. sjednicu Vijeća Gradske četvrti Podsljeme.
Prije otvaranja dnevnog reda, otvara raspravu o zapisniku 44. sjednice. Bez primjedbi, jednoglasno je usvojen Zapisnik 44. sjednice.

Na prijedlog predsjednika Vijeće jednoglasno utvrđuje slijedeći:



DNEVNI  RED:



1. Plan potreba za aktivnostima, programima i projektima unapređenja kvalitete 
    života građana Gradske četvrti Podsljeme za 2025. – prijedlog zaključka 
 
2. Prijedlog Programa građenja komunalne infrastrukture na području Grada  
 Zagreba u 2025. – davanje mišljenja

3. Program održavanja javnih prometnih površina, građevina i uređaja javne 
    namjene, javne rasvjete te izvanrednog održavanja nerazvrstanih cesta na području   
    Grada Zagreba u 2025. – davanje mišljenja

4. Zaključak o izmjeni i dopuni Plana komunalnih aktivnosti Gradske četvrti 
 Podsljeme za 2024. – prijedlog zaključka 

5. Plan komunalnih aktivnosti Gradske četvrti Podsljeme za 2025. – prijedlog zaključka 

6. Zaključak o prijenosu obveza iz Plana komunalnih aktivnosti Gradske četvrti   
    Podsljeme u 2024. na teret Gradskog ureda za mjesnu samoupravu, promet, civilnu 
    zaštitu i sigurnost– prijedlog zaključka

7. Zaključak o mirovanju mandata člana Vijeća Gradske četvrti Podsljeme – Luka Maloča

8. Pitanja, prijedlozi i obavijesti


Ad 1.   1. Plan potreba za aktivnostima, programima i projektima unapređenja kvalitete 
života građana Gradske četvrti Podsljeme za 2025.

Predsjednik Vijeća predlaže da se podrže iste aktivnosti kao i prošle godine te ističe kako su došle zamolbe i OŠ Markuševec  (povodom obilježavanja 160. godina postojanja) te NK Prigorje Markuševec (povodom obilježavanja 50. godina postojanja) pa smatra kako bi Vijeće trebalo na neki način podržati sve navedene aktivnosti.

Bez daljnje rasprave, Vijeće jednoglasno Plan potreba za aktivnostima, programima i projektima unapređenja kvalitete života Gradske četvrti Podsljeme za 2025., koji je prilog zapisniku. 



Ad 2. Prijedlog Programa građenja komunalne infrastrukture na području Grada  
Zagreba u 2025.

Predsjednik Vijeća objašnjava Program građenja komunalne infrastrukture na području Grada Zagreba u 2025., koji su svi članovi Vijeća dobili sa materijalima za sjednicu. 

Bez rasprave, Vijeće jednoglasno donosi


ZAKLJUČAK
o davanju mišljenja na Prijedlog programa građenja  komunalne infrastrukture
 na području Grada Zagreba u 2025.

1. Vijeće je raspravljalo o Prijedlogu programa građenja  komunalne infrastrukture
 na području Grada Zagreba u 2025.

2. Vijeće daje pozitivno mišljenje na navedeni prijedlog u točki 1. ovog zaključaka 

3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.  



Ad 3. Program održavanja javnih prometnih površina, građevina i uređaja javne 
namjene, javne rasvjete te izvanrednog održavanja nerazvrstanih cesta na području   
Grada Zagreba u 2025.

Predsjednik Vijeća objašnjava Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025., koji su svi članovi Vijeća dobili sa materijalima za sjednicu. 

Prilikom rasprave o pojedinim stavkama Programa, došlo je do razilaženja u mišljenju među pojedinim članovima Vijeća. Luka Maloča moli Predsjednika Vijeća da raspravu zadrži u civiliziranom tonu te da se ne stvaraju nepotrebne tenzije.
Predsjednik Vijeća nakon kraće rasprave prekida sjednicu te donosi odluku da će ista biti nastavljena u novom terminu, o kojem će biti obaviješteni.

Sjednica je nastavljena 17. prosinca 2024., s početkom u 7:30 sati.
Predsjednik Vijeća napominje kako su stali na točki 3. Dnevnog reda.

Bez daljnje rasprave, Vijeće jednoglasno donosi:


ZAKLJUČAK
o davanju mišljenja na Prijedlog programa održavanja javnoprometnih površina, 
javnih objekata, javne rasvjete te izvanrednog održavanja nerazvrstanih cesta na
 području Grada Zagreba u 2025.

1. Vijeće je raspravljalo o Prijedlogu programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2025.

2. Vijeće daje pozitivno mišljenje na navedeni prijedlog u točki 1. ovog zaključaka 

3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.  


Ad 4. Zaključak o izmjeni i dopuni Plana komunalnih aktivnosti Gradske četvrti 
Podsljeme za 2024.

Predsjednik Vijeća objašnjava kako je potrebno samo uskladiti jednu stavku unutar troškovnika Zrinjevca, vezano za radove na uređenju pješčanika u objektu DV Markuševec.
Prijedlog zaključka svi su članovi dobili sa materijalima za sjednicu.

Bez daljnje rasprave, Vijeće jednoglasno Zaključak o izmjeni i dopuni Plana komunalnih aktivnosti Gradske četvrti Podsljeme za 2024., koji je prilog zapisniku. 


Ad 5. Plan komunalnih aktivnosti Gradske četvrti Podsljeme za 2025.

Predsjednik Vijeća objašnjava kako je Prijedlog Plana složen prema troškovnicima koje smo zaprimili te prema željama mjesnih odbora. Pojedine stavke još će se morati uskladiti krajem siječnja, kad dobijemo finalne prijenose i dodatni dio troškovnika od Zagrebačkih cesta. Također napominje kako je sva gradnja novih vodoopskrbnih cjevovoda i javnih kanala od 2025. godine u ingerenciji ViO-a, a mi možemo samo dovršiti započete projektne dokumentacije.

Prijedlog Plana svi su dobili sa materijalima za sjenicu

Bez daljnje rasprave, Vijeće jednoglasno donosi Plan komunalnih aktivnosti Gradske četvrti Podsljeme za 2025., koji je prilog zapisniku. 


Ad 6. Zaključak o prijenosu obveza iz Plana komunalnih aktivnosti Gradske četvrti   
Podsljeme u 2024. na teret Gradskog ureda za mjesnu samoupravu, promet, civilnu 
zaštitu i sigurnost

Predsjednik Vijeća ističe kako se radi o stavkama iz Plana za 2024., čija realizacija nije započeta tokom godine, te će financiranje istih preuzeti Gradski ured za mjesnu samoupravu, promet, civilnu 
zaštitu i sigurnost. Ukupna vrijednost je približno 510.000,00 €, od čega se najveći dio odnosi na izgradnju javmnog kanala u ulicama Površnica, Cebići veliki i dio ulice Vidovec.

Bez daljnje rasprave, Vijeće jednoglasno donosi Zaključak, koji je prilog zapisniku. 

Ad 7. Zaključak o mirovanju mandata člana Vijeća Gradske četvrti Podsljeme 
          – Luka Maloča

Luka Maloča obavještava sve članove Vijeća kako s ovim trenutkom pisanom izjavom stavlja svoj mandat u mirovanje. Zahvaljuje svima na suradnji tokom ovog mandata i nada se da će Vijeće i dalje nastaviti uspješno raditi na boljitak svih građana Podsljemena.


Ad 8. Pitanja, prijedlozi i obavijesti

Predsjednik Vijeća predlaže da se zatraži sastanak sa nadležnim uredima na temu parkirališta na okretištu Mihaljevac. Smatra kako je potrebno naći lokaciju na kojoj će se moći izvesti bar 20-ak parkirnih mjesta, a ujedno i ispitati mogućnost izgradnje podzemne garaže.
Nakon kraće rasprave, svi članovi Vijeća slažu se s navedenim prijedlogom.

Anita Matković ističe kako u Planu potreba nema nikakvih aktivnosti kulturnog sadržaja. Smatra kako je dobra ideja organizirati „Tjedan dječjih kazališnih predstava“ u npr. Društvenom domu Markuševec.
Predsjednik Vijeća odgovara kako nema ništa protiv i navedeni prijedlog će dati Mjesnom odboru Markuševec, koji isto može provesti kroz svoj Plan potreba za 2025.



Sjednica je završena u 8:30 sati.

Zapisnik vodio:
Goran Rogić

KLASA: 024-08/24-002/283
URBROJ: 251-13-11-2/002-24-2
Zagreb, 17. prosinca 2024.

Predsjednik Vijeća
 Gradske četvrti Podsljeme

Krešimir Kompesak

